Alls voru seld um 1,52 milljónir tonna af uppsjávarfiski hjá síldarsamlaginu norska á árinu 2015 Salan hjá síldarsamlaginu norska , Norges Sildesalgslag , nam 6,92 milljörðum á síðasta ári að því er fram kemur á vef síldarsamlagsins . Þetta samsvarar um 102 milljörðum íslenskra króna miðað við skráð gengi norsku krónunnar í dag . Veltan hjá síldarsamlaginu jókst um 450 milljónir norskar frá árinu 2014 . Það er einkum löndun á uppsjávarfiski til fiskimjölsframleiðslu sem skýrir aukninguna . Alls voru seld um 1,52 milljónir tonna af uppsjávarfiski hjá síldarsamlaginu á árinu 2015 sem er lítilsháttar aukning frá árinu áður . Þar af var 810 þúsund tonnum landað til manneldisvinnslu en 713 þúsund tonnum til bræðslu . Þetta er 130 þúsund tonna aukning í bræðslufiski en um 101 þúsund tonna samdráttur í manneldisvinnslu . Norsk skip lönduðu rétt rúmum milljón tonnum í Noregi að verðmæti 4,9 milljónir króna ( rúmir 72 milljarðar ISK ) . Þar af fóru 579 þúsund tonn til manneldisvinnslu og 487 þúsund tonn til bræðslu . Norsk skip lönduðu til viðbótar 270 þúsund tonnum erlendis fyrir 665 milljónir króna árið 2015 ( 9,8 milljarða ISK ) . Aukningin þar er 20 þúsund tonn . Hér er aðallega um að ræða kolmunna og einnig loðnu sem landað var á Íslandi . Erlend skip seldu 190 þúsund tonn af uppsjávarfiski í Noregi , þar af eru 144 þúsund tonn makríll . Heildarverðmæti var 1,35 milljarðar ( 19,9 milljarðar ISK ) og er það samdráttur frá árinu áður . Makríllinn skilaði mestum verðmætum allra uppsjávartegunda . Í heild fóru 386 tonnum af makríl í gegnum sölukerfi síldarsamlagsins á árinu 2015 að verðmæti 3,22 milljarðar ( 47,5 milljarðar ISK ) . Meðalverð á makríl var 8,37 krónur á kíló ( 123,33 ISK ) en var 7,55 krónur árið 2014 .